Islamabad

Islamabad (Basa Urdu: اسلام آباد tegesé "Kutha Islam") iku kutha krajan Pakistan. Kutha iki papané ana ing dhataran dhuwur Potohar ing sisih lor-kulon nagara iki. Minangka administrative, kutha iki papané ana ing Islamabad Capital Territory utawa "Laladan Ibu Kutha Islamabad". Nanging minangka historis, kutha iki péranganing provinsi North-West Frontier lan tlatah Punjab. Islamabad iku kutha kang rélatif anom umuré. Kutha iki binangun ing taun 1960-an kanggo ngganti Karachi kang wis dadi kutha krajan Pakistan wiwit taun 1947. Banjur ing taun 1958, kutha krajan dipindhah ing Rawalpindi kang pernahé cedhak karo Islamabad lan resmi ing taun 1960, Islamabad dadi kutha krajan Pakistan. Islamabad ing taun 1998 kang ndunungi 805.235 jiwa. Salah siji obyek wisata kang wigati lan misuwur iku Masjid Faisal kang disumbang déning Raja Faisal saka Arab Saudi.

 Sajarah cekak 
Sanadyan lagi diyasa ing dasawarsa 1960-an, nanging Islamabad iku papané ana ing tlatah historis ing Pakistan. Ing sisih kulon ana kutha kuna Taxila utawa ing basa Sangskreta Takṣaśila. Saliyané iku tlatah iki papané cedhak karo gapura mlebuné para bangsa ngamanca ing Tanah India.
 Ngalih kutha krajan 
Ing pungkasané dasawarsa 1950-an ana rencana mindhahaké kutha krajan saka Karachi ing pasisir menyang kutha anyar kang diarani Islamabad amarga présidhèn Pakistan kala iku, Ayub Khan duwé kekarep supaya pembangunan nagara ora namung dipunjeraké ing Karachi waé. Saliyané iku uga ana alesan stratégis, Karachi iku ora gampang dibéla yèn ana perang karo India. Amerga papané ana ing pasisir lan gampang direbut. Béda karo Islamabad kang papané direksa gunung-gunung. Banjur Islamabad papané cedhak karo Markas Besar Angkatan Bersenjata Pakistan ing Rawalpindi. Alesan liyané iku iklim temperatur ing Islamabad luwih kepénak.

Banjur ing taun 1960-an diyasa kutha anyar déning perusahaan arsitèktur Yunani Doxiadis Associates. Perusahaan iki banjur ngrancang rencana indhuk kutha kang wujudé segitiga lan binagi sistem kothak-kothak kang pucuké manuju wukir Margalla.

Saiki Islamabad béda karo kutha-kutha liyané ing Pakistan. Organisasiné apik tur rapi. Banjur kutha iki luwih éndhah lan resik tinimbang kutha-kutha liyané.
 Géografi 
 Iklim 

 Sesrawungan internasional 
 Kutha kembar 
  Ankara, Turki (1982)
  Amman, Yordania (1989)
  Beijing, Republik Rakyat Cina (1993)
  Seoul, Koréa Kidul (2008)

 Pranala njaba 
  Islamabad.net
  Galeri foto
  ItsPakistan.net 
  Galeri foto 

 Cathetan suku 

Kategori:Kutha krajan
Kategori:Pakistan